Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7369

2. Megjegyzés: A forduló sugár kiszámításhoz szükséges útmutató a 7. részben található. 3.12 A VOR berendezés csatlakozásnál végrehajtott fordulók esetében a forduló belső szélén elhelyezkedő kiegészítő védett légtér kialakításához a 3.11 pont alapelvei alkalmazhatók. Az egyik vagy mindkét VOR berendezés és a csatlakozási pont közötti távolságtól függően az egyik vagy mindkét repülési útvonal megfelelő területe kiszélesedhet. Az adott helyzet alapján a kiegészítő légtér a 95 %-os védettségen belül, részben belül vagy ezen kívül helyezkedhet el. Amennyiben az útvonalat mindkét irányba használják, a légtér kialakítást külön végezzék el mindkét irányba. 3.13 A VOR berendezések között 278 km-nél (150 tmf) hosszabb repülési útvonalakra vonatkozóan mért adatok még nem állnak rendelkezésre. A VOR berendezéstől 139 km-nél (75 tmf) távolabbra elhelyezkedő védett légtér kidolgozásához a valószínű rendszer teljesítményt jelző 5 fok körüli szögérték látszik alkalmazhatónak. Az A-6. ábra ezt a módszert mutatja be. A-6. ábra

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes